L 301/38 Jurnalul Oficial al Uniunii Europene 12.11.2008 ACTE ADOPTATE ÎN TEMEIUL TITLULUI VI DIN TRATATUL UE DECIZIA 2008/852/]AI A CONSILIULUI din 24 octombrie 2008 privind o rețea de puncte de contact de combatere a corupției CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, articolul 30 alineatul (1), articolul 31 și articolul 34 alineatul (2) litera (c), având în vedere inițiativa Republicii Federale Germania (!), având în vedere avizul Parlamentului European (2), întrucât: Articolul 29 din tratat afirmă că obiectivul Uniunii de a oferi cetățenilor săi un înalt nivel de siguranţă, într-un spațiu al libertății, securității și justiției, trebuie atins prin prevenirea și combaterea criminalității organizate sau de alt tip, inclusiv corupția și frauda. Strategia Uniunii Europene de început de mileniu privind prevenirea și combaterea criminalității  organizate subliniază necesitatea de a dezvolta o politică UE globală împotriva corupției. În rezoluția sa din 14 aprilie 2005 privind o politică globală a UE împotriva corupției, care se referă la comu- nicarea din 28 mai 2003 adresată de Comisie Consiliului, Parlamentului European și Comitetului Economic și Social European privind o politică globală a UE împotriva corupției, Consiliul reafirmă importanța rolului și a acţiunilor statelor membre în dezvoltarea unei politici exhaustive și multidimensionale împotriva corupției atât în sectorul public, cât și în cel privat, în parteneriat cu toți actorii relevanți din societatea civilă și din mediul de afaceri. () JO C 173, 26.7.2007, p. 3. () Avizul din 5 iunie 2008 (nepublicat încă în Jurnalul Oficial). (4) (6) (7) Consiliul European a apreciat favorabil dezvoltarea în cadrul Programului de la Haga (?) (punctul 2.7) a unui concept strategic privind criminalitatea organizată trans- frontalieră și corupția la nivelul Uniunii Europene şi a solicitat Consiliului și Comisiei să dezvolte în continuare acest concept și să îl facă operațional. Şefii şi reprezentanții principali ai organelor naționale de supraveghere şi inspecţie din cadrul polițiilor din statele membre ale UE, precum şi ai agențiilor anticorupție cu domeniu mai larg de activitate din cadrul acestor state s-au reunit în noiembrie 2004 la Viena, la conferința AGIS privind consolidarea cooperării opera- ționale în lupta împotriva corupției în Uniunea Europeană. Aceştia au subliniat importanța consolidării în continuare a cooperării reciproce, inter alia, prin întâlniri anuale, şi au apreciat favorabil ideea unei rețele curopene anticorupție bazată pe structuri existente. Ca urmare a conferinței de la Viena, aceşti Parteneri europeni împotriva corupției (EPAC) s-au întâlnit la Budapesta în noiembrie 2006 în cadrul celei de a șasea reuniuni anuale, pe parcursul căreia și-au confirmat cu o majoritate covârşitoare angajamentul pentru sprijinirea inițiativei de a înființa o rețea anticorupţie la un nivel mai oficial. Pentru a-și desfăşura activitățile pornind de la structurile existente, autoritățile și agențiile care urmează să facă parte din reţeaua europeană anticorupție ar putea include organizații membre EPAC. Consolidarea cooperării internaționale este recunoscută în mod general (*) drept un aspect-cheie în lupta împotriva corupției. Combaterea tuturor formelor de corupție ar trebui îmbunătățită prin cooperare efectivă, identificarea oportunităților, împărtășirea  bunelor practici  şi dezvoltarea de înalte standarde profesionale. Înființarea unei rețele anticorupție la nivelul UE reprezintă o contribuție importantă la îmbunătățirea unei astfel de cooperări, (') Programul de la Haga privind consolidarea libertăţii, securității și justiției în Uniunea Europeană (JO C 53, 3.3.2005, p. 1). () Convenția Naţiunilor Unite împotriva corupției, adoptată prin Rezoluția Adunării Generale 58/4 din 31 octombrie 2003.